**Predmet: Zapisnik 3. seje Sveta staršev Vrtca Sonček pri OŠ Žužemberk**

V četrtek, 30. junija 2022 ob 17:00, je bila v enoti Jurček, Jurčičeva ul. 46, Žužemberk, izvedena 3. seja Sveta staršev Vrtca Sonček.

**Prisotni:** pomočnica ravnateljice za vrtec ga. Lilijana Hrovat, ravnateljica ga. Mija Penca Vehovec in predstavniki staršev: ga. Janja Pelko, ga. Branka Blatnik, ga. Simona Iskra, ga. Jasna Potočar Kmetič.

**Odsotni:** ga. Cilka Zupančič, ga. Simona Trlep, g. Matej Konda, ga. Mojca Vidmar, g. Matic Zaletelj, ga. Vesna Susman, g. Tomaž Struna, g. Rožle Matko, ga. Barbara Breznik.

Skladno s predvidenim dnevnim redom so bila obravnavane naslednje točke:

1. Pregled in potrditev zapisnika prejšnje seje.
2. Poročilo o realizaciji Letnega delovnega načrta Vrtca Sonček za šolsko leto 2021/22.
3. Predlogi in pobude.
4. Razno.

**K točki 1:**

Pregledan je bil zapisnik prejšnjih dveh sej (1. je potekala preko aplikacije Zoom, 2. je potekala dopisno preko e-pošte).

Zaradi nizke udeležbe na sestanku smo se dogovorili, da pridobimo potrditve naknadno preko e-pošte.

**K točki 2:**

Ga. Lilijana Hrovat je podala poročilo o realizaciji letnega delovnega načrta Vrtca Sonček za šolsko leto 2021/22. V nadaljevanju je podan povzetek poročila:

ZAKLJUČNO POROČILO VRTCA SONČEK

Kljub koronavirusu, so delavke uspele realizirati večino zastavljenih ciljev in izpolnjevati vizijo vrtca (RAZVOJ, VZGOJA IN UGLED). Zaradi velikega števila odsotnih delavk je bilo zelo težko zagotoviti nemoteno delo. V tem šolskem letu so bile samo dva dni prisotne vse delavke (razen tistih, ki so na porodniškem dopustu in na dolgotrajnih bolniških odsotnostih). Na prvem mestu je bila varnost otrok in ta misel jih je spremljala vsak dan.

V Vrtcu Sonček je skupaj 226 otrok; v enoti MEDO 75 in v enoti JURČEK 151. Za njih skrbi 30 strokovnih delavk in ena stalna spremljevalka. Šolsko leto so začeli z 12-imi oddelki, in sicer s 4-imi v enoti Medo in 8-imi v enoti Jurček. Z marcem so v enoti Jurček odprli 13. oddelek, ki je bil sprva polovičen.

Podrobneje so bile predstavljene naslednje tematike:

1. Prednostne naloge

2. Realizirani skupni tematski sklopi in skupne dejavnosti v okviru teh sklopov po mesecih

3. Obogatitvene dejavnosti

3. Sodelovanje s starši

4. Sodelovanje z zunanjimi sodelavci

5. Gledališke/lutkovne predstave

6. Sodelovanje pri projektih

7. Plačljive dejavnosti

8. Stalno strokovno spopolnjevanje delavk (seminarji)

9. Vzgojiteljski zbori

10. Nadstandardne dejavnosti

11. Natečaji

12. Zbiralne akcije starega papirja

13. Solidarnostne akcije

14. Božično-novoletna tržnica

15. Razstave

16. Praktikantke

17. Nastopi:

* za strokovni izpit
* maturitetni nastopi

18. Podarjen material in igrače

19. Zaključki šolskega leta

**K točki 3 in 4:**

Predlogov in pobud ni bilo – brez razprave.

Razno – brez razprave.

Predstavniki so izrekli zahvalo vrtcu (vodstvu in sodelavkam) za uspešno realizirane naloge.

Seja se je zaključila ob 18:00.

Pripravila: Predsednica sveta staršev:

Simona Iskra Jasna Potočar Kmetič

(predstavnica staršev skupine Zajčki)